ועדת החוקה, חוק ומשפט, כנסת 15, פרוטוקול מספר 543, 2002-11-12 14:15

שאול יהלום: אני מתכבד לפתוח את ישיבת ועדת החוקה, חוק ומשפט.

שאול יהלום: אנחנו אחרי דיון בקריאה ראשונה בהצעת-חוק הבחירות (דרכי תעמולה) (תיקון מס' 23) (ערבות לעניין משדרי תעמולה), התשס"ג-2002.

שאול יהלום: מדובר בהצעת-חוק שהגישו חברי-הכנסת אביטל, וילן, אליעזר כהן, יוסי כץ, לנגנטל, נאות, פינס-פז ואורלב.

שאול יהלום: חברת-הכנסת אביטל, האם את מוכנה להציג בפנינו את החוק?

קולט אביטל: החוק בא להגביל את יכולתן של רשימות לנצל לרעה את זמן שידורי התעמולה, ויש בו גם איזונים, זאת אומרת: מצד אחד הוא אומר שרשימות צריכות להפקיד סכום כזה וכזה למען שידור ברדיו וסכום כזה וכזה למען שידור בטלוויזיה.

קולט אביטל: הכוונה היא שזאת תהיה בסך הכל ערבות, ושאם הן לא ניצלו לרעה את זמן השידור, הערבות תתבטל שבעה ימים אחרי הבחירות.

קולט אביטל: הצעת-החוק הזאת עברה בקריאה ראשונה.

קולט אביטל: היתה הסתייגות אחת של חברת-הכנסת תמר גוז'נסקי, שאני מוכנה לקבל אותה, כי זאת גם היתה כוונתי, ואני גם מדברת בשמו של חבר-הכנסת אורלב, שהרי איחדנו את שתי ההצעות שלנו להצעה אחת.

קולט אביטל: ההסתייגות של חברת-הכנסת תמר גוז'נסקי דיברה על כך שלא ידובר ברשימות קיימות, כי ממילא אנחנו יודעים שהן רציניות ושאין להן כוונות, אלא ברשימות חדשות.

קולט אביטל: אנחנו יודעים שבעבר היו כל מיני תופעות של רשימות לוויין או של רשימות מפוברקות למען קזינו, שהוקמו סתם כדי לפרסם קזינו ואחר-כך הן יצאו מהמרוץ.

קולט אביטל: לזה היתה הכוונה, ולכן חבר-הכנסת אורלב ואני מוכנים לקבל את ההסתייגות הזאת של חברת-הכנסת גוז'נסקי, ולהוסיף את המילים "רשימות חדשות".

שאול יהלום: אם לצורך העניין, מימד רצה עכשיו לבחירות, האם זאת מפלגה חדשה או ישנה?

קולט אביטל: חדשה.

שאול יהלום: בואי נאמר שמפלגת מימד כל הזמן חושבת שהיא תעבור את אחוז החסימה, כמו חיים רמון שחושב שהוא כל הזמן ינצח, אבל היא רואה ששלושה ימים לפני הבחירות אין לה סיכויים לעבור את אחוז החסימה, מה אז?

קולט אביטל: לא משנה, היא יכולה לפרוש, ואין שום קושי בכך.

קולט אביטל: כל עוד היא בונה פידה אמרה בזמן הבחירות: אני מימד, זה המצע שלי, ואני רוצה להכניס את האנשים שלי לכנסת.

קולט אביטל: אבל אם מימד באמצעות הזמן שניתן לה, לוקחת את הזמן במרמה כדי לקדם את מפלגת העבודה, זה סיפור אחר.

שאול יהלום: זה ברור לי, אבל אני רוצה להתעכב על המקרה הגבולי.

שאול יהלום: מימד בתשדירים הראשון והשני אומרת שצריך להצביע רק מימד, אבל ככל שעובר הזמן היא פתאום רואה ששלושה ימים לפני הבחירות היא משיגה רק מחצית מאחוז החסימה.

שאול יהלום: מתכנסת הרשימה ושואלת מה תעשה, שהרי סתם יכולים להתבזבז 100,000 קולות.

שאול יהלום: במקרה כזה הם מתפטרים, ונכנסים לקטגוריה של סעיף (3) האומר "כל המועמדים ברשימת המועמדים התפטרו לפני הבחירות", למרות שהם התחילו את המרוץ וסיימו אותו בכנות כאנשים ישרים.

שאול יהלום: לפי החוק לוקחים מהם 200,000 שקל.

קולט אביטל: לא חייבים.

קולט אביטל: אם רשימת מימד רואה שהיא לא עוברת את אחוז החסימה ובאמצע מתחילה לשדר משהו אחר, ולזמזם שגם אם לא תעבור את אחוז החסימה, צריך לבחור במפלגת העבודה, אז צריך לקחת ממנה את הכסף, על אחת כמה וכמה כשמדובר ברשימה חדשה שאתה רוצה לתת לה חשיפה ואפשרות להביע את דעותיה ואת עמדותיה.

קולט אביטל: היא רשאית לפי החוק הזה ללכת בונה פידה רק למען עצמה, לא למען מפלגת העבודה.

קולט אביטל: היא לא רשאית אחר-כך לנצל לרעה את הזמן שנותר לה לטובת מפלגת העבודה.

קולט אביטל: היא יכולה עד הסוף להמשיך לנצל את הזמן לטובתה ולא לעבור את אחוז החסימה.

שאול יהלום: בואי נדבר על רשימת מימד לא בצורה דווקנית, אלא של צדק דמוקרטי.

שאול יהלום: אם זה מתברר בשלבים הראשונים, אני מקבל את דעתך.

שאול יהלום: מה אומר הצדק הדמוקרטי מבחינת אופן החשיבה?

שאול יהלום: הוא אומר אל תלכו לבחירות, אבל הוא גם אומר שאסור להיות בזבוז קולות.

שאול יהלום: אז מימד כן ממליצה ואומרת בתשדיר הבחירות שלה: באופן עקרוני חשבתי ללכת לבחירות, אבל ראיתם כולכם שאין לי סיכוי לעבור את אחוז החסימה, ולכן אני אומרת שהמפלגה הקרובה לי ביותר מבחינת דעותיי היא מפלגת העבודה, אני מרימה ידיים.

קולט אביטל: לא על זה מדובר.

קולט אביטל: אני מנסה לרסן את ההוצאה הציבורית.

קולט אביטל: ממילא יש היום ניסיון לרסן הוצאות ציבוריות.

קולט אביטל: אתה מקבל מתנה מהמדינה – זמן שידור, שלפי חשבוני ולפי הבחירות הקודמות, עולה בממוצע משהו כמו מיליון שקל למפלגה, אם אתה לוקח את הערוץ הראשון, את הרדיו ואת כל תשדירי השירות.

קולט אביטל: בסך הכל, את הצעת-החוק שלי כתבתי לפני שלוש שנים, תחת הרושם שהותירו עליי מפלגות שבהתחלה כאילו באופן מאד לגיטימי עשו את זה, ואחר-כך הסתבר שממילא הן ביקשו להצביע למפלגה אחרת.

שאול יהלום: חיים רמון רוצה להגיד "תצביעו מצנע", כי זאת כל מהותו, אז את סותמת את פיו ומביאה לבזבוז קולות.

שאול יהלום: חיים רמון הלך לבחירות כדי שפואד לא ייבחר.

קולט אביטל: אם הוא רצה את מצנע, שיפעל מההתחלה למען מצנע, כשמדובר כרגע על כספי ציבור.

שאול יהלום: הוא חושב שהוא יותר טוב ממצנע.

קולט אביטל: אבל מדובר בכספי ציבור.

שאול יהלום: אבל באה מימד ואומרת שכל המצע שלה מדבר על עשיית שלום, ולכן היא לא רוצה שקולותיה יתבזבזו, אלא שמפלגת העבודה תיבחר.

שאול יהלום: למה שלא ניתן למימד את הזכות הזאת?

שאול יהלום: אם את שואלת אותי, צריך להכניס סעיף שאומר אחד מהשניים - -

קולט אביטל: האם אנחנו מוכנים להכניס את נושא הרשימות החדשות?

סיגל קוגוט: אני לא בטוחה שמה שאמרת, חבר-הכנסת יהלום, אכן קיים.

סיגל קוגוט: "כל המועמדים ברשימת המועמדים התפטרו" – זה קטגורי, אבל סעיף (1) אומר שהשופט "נוכח כי שידורי התעמולה.

סיגל קוגוט: ..

סיגל קוגוט: קוראים...

סיגל קוגוט: להצביע בעבור רשימת מועמדים שהוגשה על ידי מפלגה או מפלגות אחרות".

סיגל קוגוט: אם כל החודש מימד פרסמה את עצמה, היא פרסמה את עצמה ולא את מפלגת העבודה.

שאול יהלום: לכן אמרתי שאם יהיה נוכח יושב-ראש ועדת הבחירות, כי הדברים נעשו בתום לב בהתחלה ומתוך מוטיבציה ורצון שלא יתבזבזו קולות בסיום מערכת הבחירות, זה משהו אחר.

שאול יהלום: תראי את חיים רמון, הוא חושב שכל רגע המצב יתהפך לטובתו.

סיגל קוגוט: אבל הוא מריץ רק את עצמו, אולי רק ברגע האחרון הוא יגיד לתומכים שלו להצביע למישהו אחר.

סיגל קוגוט: אם אתה תכתוב שזה צריך להיות המצב רוב הזמן, שבוע לפני זה הם כבר יתחילו לשדר משדרים עבור מפלגה אחרת.

שאול יהלום: אני אומר שברוב המשדרים הם יפרסמו את עצמם, ובמקרה כזה לא יוטלו עליהם סנקציות.

קולט אביטל: אני רוצה למנוע את הסיטואציה שבה מצנע במשל שלך מקבל את הכסף פעמיים מהמדינה: פעם אחת מעצמו ופעם אחת מרמון.

קולט אביטל: אנשים ניצלו את הכספים האלה לרעה, ואני מנסה למנוע את זה.

סיגל קוגוט: אגב, לפני שהוא רץ לחלט ערבות, הסנקציה הראשונה והחשובה שיש לו היא לפסול את אותו שידור.

סיגל קוגוט: לפני שהוא מחלט ערבות, הוא אומר: אני צופה בכל השידורים, צפיתי בשידור הזה, וכל השידור הזה מפרסם את הליכוד, ולכן הוא מבקש לשנות את השידור.

סיגל קוגוט: ברירת המחדל הראשונה היא שהוא יצפה בשידורים.

תמר אדרי: הוא מפסיד את הזמן.

סיגל קוגוט: האם השופט צופה בהם יום קודם?

תמר אדרי: לא, באותו יום.

סיגל קוגוט: אז לא יהיה להם זמן להתארגן.

תמר אדרי: אנחנו אומרים למפלגות בדרך כלל: אם אתן לא רוצות בעיות, תדאגו לסרט רזרבה באולפן, כי הרי מדובר ברצף.

תמר אדרי: אם במקרה צריך לפסול את המשדר, כדי לא להפסיד זמן, תדאגו לסרט רזרבה.

תמר אדרי: אם הוא נפסל או נמחק, הדקות שהלכו לאיבוד – הלכו לאיבוד, ואין זמן להוסיף אותן, כי כל השידור מתבצע ב-21 ימים.

קולט אביטל: האם אנחנו יכולים להסכים להכניס קודם כל את הרשימות לרשימות חדשות?

קולט אביטל: אני מוכנה לזה.

שאול יהלום: יש כאן עניין של שוויון.

שאול יהלום: בואו ניקח את חבר-הכנסת קליינר לצורך העניין.

קולט אביטל: האם הוא רשימה חדשה?

שאול יהלום: הוא רשימה מוכרת בכנסת.

שאול יהלום: הוא יודע שהוא לא יעבור את אחוז החסימה, אבל אם הוא מפרסם את עצמו ומתפטר ברגע האחרון, אני לא אטיל עליו סנקציה.

שאול יהלום: רק בגלל שהוא היה חבר-כנסת, את נותנת לו עדיפות על פני מימד.

קולט אביטל: ההנחה הבסיסית שלי היא שרשימה שכבר נמצאת בכנסת לא צריכה להוכיח את רצונה להיבחר מחדש, כי ברור לגמרי שהיא תעשה הכל כדי להיבחר מחדש, ולא כדי שרשימה אחרת תיבחר.

שאול יהלום: בואי ניקח כדוגמה את קליינר – ויסלח לי הקדוש-ברוך-הוא, ובוודאי קליינר, על כך שאני נותן את הדוגמה הזאת – שמתמודד כרשימה בבחירות.

שאול יהלום: אם הוא רואה שאין לו סיכוי לעבור את אחוז החסימה, יכול אריק שרון להגיד לו שיש סיכוי שיתבז

שאול יהלום: בזו 5,000 קולות, ולכן לבקש ממנו להגיד בתשדיר האחרון שצריך להצביע לליכוד.

שאול יהלום: בגלל שאין לו סיכוי לעבור את אחוז החסימה, הוא יכול להבטיח לו תמורה מסוימת.

שאול יהלום: אם קליינר יעשה זאת, החוק לא יחול עליו.

שאול יהלום: אם קורה אותו מקרה למפלגה חדשה, שמתחרטת בגלל שהיא רואה שהיא לא עוברת את אחוז החסימה, זה כן יחול עליה.

שאול יהלום: להפך, על חבר-כנסת מוטלת אחריות קצת יותר כבדה מאיש ציבור.

סיגל קוגוט: מבחינה משפטית אני אמרתי בדיון הקודם, שזה חוק בספק שצריך רוב של 61 חברי-כנסת.

סיגל קוגוט: לא נתתי חוות דעת שאם אין רוב של 61 חברי-כנסת הוא נופל, כי היה לי ספק, ולמה היה לי ספק?

סיגל קוגוט: כי מצד אחד כל החוקים נפסלו עד היום בדרכי תעמולה ומימון מפלגות בגלל סעיף 4 לחוק יסוד: הכנסת, שזה סעיף השוויון, אבל כאן אמרתי שאנחנו יכולים למצוא טענות שנוכל לטעון בבית-משפט, אם יתקפו את החוק הזה בגלל שלא עבר ברוב של 61 חברי-כנסת; נגיד שנתנו פה שיקול דעת, שזאת לא חובה, שהמטרה היא מוצדקת, ושהמפלגה גם יכולה לוותר על חלק מהזמן ואז גם הערבות קטנה באותו יחס.

סיגל קוגוט: אבל אם עכשיו נגיד שהחוק יחול רק על מפלגות חדשות, אי השוויון יהיה כזה בוטה, שזה יהיה לנו מאד מאד קשה, אם הוא גם לא יעבור ברוב של 61 חברי-כנסת.

סיגל קוגוט: גם אם המטרה מוצדקת, כשאתה עושה פגיעה בוטה בשוויון, אתה חייב להעביר את החוק ברוב מאד גדול.

סיגל קוגוט: אני חושבת שזה צריך להישאר כפי שזה – לזה יהיו לנו "תירוצים" לבית-משפט.

דורית ואג: למה?

דורית ואג: הרשות השנייה משדרת את אותו תשדיר שאני נותנת להם.

סיגל קוגוט: זה לא משנה, לפי החוק אלה שני גופים שונים.

סיגל קוגוט: לכן מדובר בעלות של 450,000 שקל.

סיגל קוגוט: יכול להיות שעלות כזאת לחודש שמוחזרת היא לא כל-כך גבוהה, אני לא יודעת.

דורית ואג: אם המפלגה עברה על החוק, מי מקבל את ה-200,000 שקל?

סיגל קוגוט: אוצר המדינה.

דורית ואג: אז מדובר באוצר המדינה, לא ברשות השידור וברשות השנייה.

סיגל קוגוט: אם אתם רוצים שהסכום לא יהיה 450,000 שקל אלא רק 300,000 שקל, כלומר: שזה לא יחול על הרשות השנייה, צריך להגיד את זה, אבל למה שזה לא יחול עליה?

שאול יהלום: איפה כתוב פה רשות השידור?

סיגל קוגוט: זה עולה מתוך סעיף אחר מחוק המימון.

שאול יהלום: הרי ה-200,000 שקל הם לפקודת ועדת הבחירות.

סיגל קוגוט: זה מתוקן בסעיף 15א, שעוסק בשידורי הרדיו והטלוויזיה.

דורית ואג: לדעתי, יש פה אי הבנה של הנושא.

סיגל קוגוט: אז נתקן אותה.

סיגל קוגוט: אני רוצה לדעת מה סכומי המקסימום.

סיגל קוגוט: אני רוצה לקרוא לכם את הסעיף: הוראות סעיף 16ג לחוק דרכי תעמולה – שלא מתוקן פה, אלא קיים בחוק – אומרות שכל הסעיפים שאותם תיקנו יחולו בשינויים המחויבים גם על שידורי טלוויזיה לפי חוק הרשות השנייה, כי אלה שני חוקים שונים.

תמר אדרי: אבל זה אותו שידור.

סיגל קוגוט: אבל את לוקחת מכיסם של הזכיינים, ואת לא רוצה שימוש לרעה.

סיגל קוגוט: כשמדובר ברשות השידור, את לוקחת בעצם מהמדינה.

סיגל קוגוט: אם אתם רוצים שהסכום TOTAL יהיה 200,000 שקל ולא 200,000 שקל לרשות השידור ו-200,000 שקל לרשות השנייה, אז תגידו לי ואפחית את הסכומים.

שאול יהלום: אם אני רשימה חדשה, ועדת הבחירות תגיד לי: אם אתה רוצה שדורית ואג - שאחראית גם על התשדירים - תשבץ אותך בתשדירים, תשלמי לי עכשיו 100 שקלים.

שאול יהלום: במקרה, הערבות הבנקאית היא על סכום של 200,000 שקל – לא משנה, צריך למצוא סידור עם ועדת הבחירות המרכזית לנתינת ערבות.

שאול יהלום: תמורת 100 שקלים, הרדיו והטלוויזיה ישבצו את התשדירים של המועמד הזה.

דלית דרור: רדיו אזורי - -

דורית ואג: רדיו אזורי מתקשר לבחירות לרשויות המקומיות, וזה בתשלום, כי זה סוג אחר של תעמולה.

קולט אביטל: אבל זה פעמיים זמן שידור.

קולט אביטל: אם את אדם פרטי בשוק, את משלמת פעמיים מחיר מלא.

דורית ואג: אם הכסף היה מחולק לטובת שתי רשויות השידור, הייתי יכולה להבין את ההגיון, אבל הוא מחולק לטובת אוצר המדינה, אז מספיק שיוטל עונש פעם אחת, למה פעמיים?

קולט אביטל: אז הסך הכל הוא 200,000 שקל.

דורית ואג: ברשות השנייה יש שני גופים שישדרו כנראה תעמולה, אתה לא יודע מה קורה עם ערוץ 10.

דורית ואג: לפי החישוב הזה, הערבות תהיה על סך 650,000 שקל.

שאול יהלום: אני רוצה להבין מאיפה המפלגות החדשות ישיגו 200,000 שקל.

שאול יהלום: את לא משלמת לבנק ערבות בנקאית, אלא מראה לבנק שיש לך פיקדון או שאת ממשכנת דירה, ואז הוא לוקח ממך עמלה, אבל קודם את צריכה כיסוי של 200,000 שקל.

שאול יהלום: מאיפה יש למפלגות את הסכום הזה?

סיגל קוגוט: לכן צריך להתחשב בסכום שיש להן.

סיגל קוגוט: היום הן מקבלות מקדמות 60% מחמש יחידות מימון, אז יש להן כמה מיליונים, כך שהן יכולות לעמוד בזה, אבל השאלה היא מה האחוז של זה מתקציב הבחירות שלהן.

סיגל קוגוט: הן יכולות להשקיע חלק ממימון המפלגות ומהמקדמות, ואם ספקים יסכימו לעשות איתן חוזים ולקבל את התמורה אחרי הבחירות, הרי הן יקבלו חזרה את הערבות, אם הן לא יעשו שימוש לרעה.

שאול יהלום: את יכולה להסביר לי מה זה מימון מפלגות?

סיגל קוגוט: רשימה חדשה מקבלת 60% מחמש יחידות מימון, כלומר: היא מקבלת מקדמה.

סיגל קוגוט: אם היא לא עוברת את אחוז החסימה, היא צריכה להחזיר אותה, אבל כדי שהיא תוכל לנהל את מערכת הבחירות, היא מקבלת מקדמות.

שאול יהלום: זאת אומרת שתבוא מפלגה חדשה ותקבל מקדמה של 60% מחמש יחידות מימון.

קולט אביטל: וגם זמן שידור חינם.

שאול יהלום: חמש כפול 1,200,000 זה 6,000,000, ו-6 כפול 6,000,000 שקל – זה אומר שרשימה חדשה מקבלת 3.5 מיליון שקל.

קולט אביטל: שאול, מה זה משנה לך אם היא מקבלת 3.5 או 10 מיליון שקל?

שאול יהלום: והאם זה יחול גם על קליינר, אם הוא יתמודד בבחירות, למרות שהוא חבר-כנסת אחד?

סיגל קוגוט: יש פה גם כן הוראה מיוחדת לגבי חבר-כנסת אחד.

שאול יהלום: בואי נדבר על שני חברי-כנסת, על מימד.

סיגל קוגוט: אם מדובר על רשימה של סיעה בכנסת, כמו מימד, היא מקבלת סכום גבוה יותר, כי היא לא רשימה חדשה.

שאול יהלום: היא מקבלת פחות, כי היא לא מקבלת חמש יחידות מימון.

סיגל קוגוט: לא, זאת מקדמה, זה 60%.

שאול יהלום: כל המקדמות הן 60%, גם מפלגת העבודה מקבלת 60%.

שאול יהלום: מה שנותנים זה 60% מקדמה.

שאול יהלום: כמה מקבלת רשימה שיש לה שני חברי-כנסת?

שאול יהלום: היא מקבלת 60% - -

סיגל קוגוט: - - לכל חבר-כנסת שלה.

שאול יהלום: אז תחשבי עכשיו שמימד הולכת לבחירות כרשימה, ושיש לה 2.5 מיליון שקל, וש-60% מזה זה מיליון וחצי שקל – האם מזה היא יכולה לתת ערבות על סך מאות אלפי שקלים?

שאול יהלום: היא תתמוטט.

קולט אביטל: למה מאות אלפים?

קולט אביטל: אבל הערבות לא עולה מאות אלפים, אפשר לשאול בבנק כמה זה עולה.

דורית ואג: חבר-הכנסת יהלום אומר, שכדי לקבל את הערבות צריך להראות שיש כסף.

קולט אביטל: אבל הרשימה ממילא מפקידה את הכסף בבנק.

שאול יהלום: אבל היא צריכה לשלם מהכסף הזה.

קולט אביטל: נניח שיש לך שני מיליון שקל בבנק, הבנק נותן לך ערבות משום שהפקדת אצלו את הסכום הזה, כך שאתה רק משלם את סכום הערבות.

שאול יהלום: זה נכון, אבל זה אומר שאני לא יכול לגעת בשני מיליון שקל עד שזמן הערבות מסתיים.

קולט אביטל: לא, אתה לא יכול לגעת רק ב-200,000 שקל מתוך זה.

דורית ואג: אז את אומרת שאת רוצה שהסכום יהיה 200,000 שקל, ולפי סיגל קוגוט מדובר ב-600,000 שקל.

סיגל קוגוט: האם את רוצה שהמקסימום יהיה סכום כולל של 200,000 שקל?

קולט אביטל: כן, זאת היתה הכוונה.

סיגל קוגוט: כולל הרדיו?

קולט אביטל: לגבי הרדיו מדובר על 50,000 שקל, ולכן מדובר בסכום כולל של 250,000 שקל.

שאול יהלום: אני אומר לך שלמפלגות אין כסף.

קולט אביטל: אנחנו ישבנו על החוק הזה בערך שלוש שנים.

קולט אביטל: היו פה ויכוחים סוערים, והסכום אליו הגענו, הסכום של 200,000 שקל, אמור לכסות את הכל.

קולט אביטל: זה היה סכום של פשרה בין כל הסיעות.

דורית ואג: חשבו שזה מספיק גבוה כדי להרתיע, ולא גבוה מדי אם צריך לשלם את הקנס.

דורית ואג: המקסימום הוא 200,000 שקל פלוס 50,000 שקל.

שאול יהלום: אני אומר לך שאין למפלגות סכום כזה.

קולט אביטל: ואני אומרת לך שיש להן.

שאול יהלום: המפלגות האלה הן עוד חדשות, אף אחד לא מאמין להן.

קולט אביטל: תגיד לי כמה מפלגות חדשות יש לפי דעתך.

תמר אדרי: 35 רשימות.

דלית דרור: היום אנחנו מעבירים חוק, שמאפשר לעוד מפלגות לרוץ.

שאול יהלום: אני לא מאמין שנעביר אותו.

תמר אדרי: יש בממוצע כ-35 רשימות כל פעם, ובסוף עשר מתוכן עוברות את אחוז החסימה.

שאול יהלום: קל לנו כחברי-כנסת ותיקים להתייחס באופן הזה לעניין.

שאול יהלום: האם אנחנו מדברים על כך שכל רשימה תצטרך לקבל ערבות, וגם מפלגת העבודה תצטרך לתת ערבות?

דורית ואג: כן, כל המפלגות.

שאול יהלום: אני אגיד לך את האמת, אני מוכן לדחות את הישיבה, כי אני מתנגד לחוק.

שאול יהלום: לא נעים לי, כי נתנו לי לנהל את הישיבה, ואני עוד מתנגד לחוק.

שאול יהלום: אני מוכן שבעוד חצי שעה או בעוד שעה תגייסי חברי-כנסת, אבל אני לא רוצה להביא את החוק הזה עכשיו להצבעה, כי אז החוק לא יעבור והתוצאה תהיה אחד מול אחד.

דורית ואג: יש אפשרות שנעשה את זה יותר מאוחר היום.

דורית ואג: יש אפשרות נוספת, אבל אז חובת הנחה - -

קולט אביטל: אז נכין את זה למחר.

דלית דרור: אבל לזה לא צריך קוורום.

סיגל קוגוט: בינתיים עוד לא הצלחנו לשחרר מחובת הנחה את החוקים של הבוקר.

דורית ואג: חבר-הכנסת יהלום, האם אתה רוצה לקבוע שעה אחרת להמשך הישיבה ובינתיים להכריז על הפסקה?

שאול יהלום: אני מציע שאת תבררי עם החברים המציעים את העניין, ותגידי שמבחינה חוקתית יש התנגדות להעביר את החוק רק לגבי מפלגות חדשות, ושבמקרה כזה, היועצת המשפטית שלנו תבקש רוב של 61 חברי-כנסת.

קולט אביטל: מנושא המפלגות החדשות אני ירדתי.

שאול יהלום: אז יכולים להשיב לך שבמקרה כזה יש להעביר את החוק רק לגבי המפלגות החדשות, אבל יש בעיה – כי אז צריך רוב של 61 חברי-כנסת, ואז בכלל לא יעבור החוק.

שאול יהלום: לכן, מאחר שמדובר על כל המפלגות, תגידי שיש התנגדות להחמיר עם כל המפלגות, כשבין כה ובין כה אנחנו קצת רועדים מוועדת המימון ולא יודעים מה תחליט, כי היא יכולה עוד להוריד לנו עכשיו את הוצאות המימון של הבחירות.

סיגל קוגוט: לא, במכתב עצמו היא אפילו לא אמרה שהם שוקלים לעשות זאת.

שאול יהלום: מניסיוני אני יודע שכל מפלגה צריכה לתת הרבה ערבויות, כי אם היא נניח מפרסמת בעיתונים "מעריב" ו"ידיעות אחרונות", נציגי העיתונים לא מבקשים צ'ק כל דקה, אלא ערבות בנקאית על סכום מסוים.

קולט אביטל: למה אתה סבור של"מעריב" מגיעה ערבות מהמפלגה, אבל המדינה צריכה לשפוך כספים בצורה בלתי מבוקרת, כולל מעשי הונאה, והיו כאלה הרבה?

קולט אביטל: אני מדברת אתך על מצב שבו לא אתה ולא אני רוצים לזרוק כספי ציבור, אלא אני מדברת אתך על הרשימה של מי שרצה למכור את הנקניקים שלו.

קולט אביטל: אם תבדוק היטב מאיפה בא האיש שרצה שתהיה רשימת קזינו ולמען מה הוא רץ, אתה תראה שאתה מחלק ביד רמה לכולם כספי ציבור – לכל אחד אתה נותן מיליון שקל.

קולט אביטל: זה יעלה מעט, אבל אתה צריך למצוא את הדרך להגביל את ההוצאה הזאת, כדי שלא יהיו מעשי הונאה.

שאול יהלום: זה לא יעזור לך, נניח 50,000 שקל – זה יעזור לך?

שאול יהלום: אני מדבר על אותו פיקנטי שישקיע 50,000 שקל.

דלית דרור: בדוגמה של פיקנטי, כנראה שכן.

שאול יהלום: לגבי מי לא?

שאול יהלום: אם את נוכלת ואת מנצלת את הדקות האלה לפרסום, 50,000 שקל זה כלום, מה זה 50,000 שקל?

קולט אביטל: חבר-הכנסת אורלב עוד מעט יירד לכאן.

דורית ואג: אני רוצה להזכיר לממלא מקום יושב-ראש הוועדה, שבשעה 15:00 הוא מנהל את ועדת הכנסת בענייני ועדת החוקה, חוק ומשפט.

דלית דרור: מה קורה אם החוק יעבור לא ברוב של 61 חברי-כנסת, ואז תעבור ההסתייגות של חברת-הכנסת גוז'נסקי?

דורית ואג: היא לא הגישה הסתייגות, לא קיבלתי הסתייגות כתובה.

דורית ואג: נאום במליאה לא נחשב כהסתייגות, צריך לקבל אותה או בכתב או בישיבת ועדה.

קולט אביטל: אגב, אני אשתמש בהסברים שלך עבור חברת-הכנסת גוז'נסקי.

שאול יהלום: אני לא מביא את החוק להצבעה בכוונה, כדי לא לדחות את החוק, אבל מצד שני אני לא יכול לאשר אותו.

קולט אביטל: ואם חבר-הכנסת אורלב יגיע?

קולט אביטל: יש לי 10 דקות כדי לגייס אותו.

שאול יהלום: אבל מה זה יעזור?

שאול יהלום: יתנהל ויכוח.

קולט אביטל: נביא אותו רק להצבעה.

שאול יהלום: הוא לא שמע על מה מתנהל הוויכוח.

שאול יהלום: אם את רוצה ישיבה, נקיים אותה היום אחר-הצהרים לפני שאת צריכה לצאת מהכנסת, או מחר.

שאול יהלום: אני לא רוצה להביא את זה להצבעה.

קולט אביטל: באיזו שעה אפשר לקיים ישיבה היום?

שאול יהלום: אני לא יכול בין 15:30 ל-16:00.

שאול יהלום: את רוצה לשאול אולי את דעתו של חבר-הכנסת גפני?

משה גפני: האם יצטרכו לתת ערבות גם למפלגות קיימות?

שאול יהלום: כן.

משה גפני: אני מתנגד לזה.

שאול יהלום: את רואה?

שאול יהלום: אפילו אם חבר-הכנסת אורלב יגיע לכאן, זה שניים נגד שניים.

שאול יהלום: זה אומר שצריך להוריד מתקציב מימון המפלגות.